اتفكك الاتحاد السوڤييتى رسمى لما مسك بوريس يلتسن الحكم فى 19 اغسطس 1991. وكان الرئيس السوڤييتى ميخائيل جورباتشوف وخططه ووعوده باعادة بناء الاتحاد و تقليل التوتر السوڤييتى -الامريكانى و الانقسام والخلافات الداخليه فى الجيش السوڤييتى سبب من اسباب التفكيك السلمى واللى وصل بوريس يلتسن على ظهر دبابة للحكم فى روسيا. قبل ما الاتحاد ما يتفكك مجموعة من المسؤليين الكبار حاولوا يعملوا انقلاب على جورباتشوف عشان يرجعوا للاتحاد السوڤييتى النظام الشمولى المركزى اللى كان جورباتشوف بيبعد عنه و عشان يتخلصوا من الپريسترويكا اللى عملها, واللى مش من النظام الشيوعى. قادة الانقلاب حبسوا جورباتشوف فى بيته و شكلوا لجنه تقوم بشغله, بالرغم من ان شخصيات كبيره ومهمه شاركت فى الانقلاب دا بس مناجحش فى الاخر عشان الناس كانت خلاص يئست من الاتحاد السوڤييتى وافكاره عشان الانهيار الاقتصادى اللى كان حصل بسبب الحرب البارده مع امريكا, و قادة الانقلاب ماكنوش بالقوة الكافيه عشان ياخدوا قرارات مهمة و جريئه فى اوقات حرجة. خلص الانقلاب والمحاولة بتثبيت الاتحاد مع ظهور يلتسن فى الصورة و توقيع رؤساء الجمهوريات السوڤييتية على وثيقة حل الاتحاد السوڤييتي. وبكدا خلصت اول تجربة للنظام الاشتراكى فى العالم على افكار كارل ماركس و فريدريك انجلز و ڤلاديمير لينين. وفضل السؤال "هو الاتحاد السوڤييتى فشل عشان فشل النظرية الاشتراكيه نفسها ولا عشان غلط فى التطبيق؟".